Source: http://mikkeli.cloudnc.fi/fi-FI/Toimielimet/Kaupunginvaltuusto/Kokous_2132016/LoytoVitsialan_vesiosuuskunnan_lainataka(1478)
Timestamp: 2019-08-18 15:22:20+00:00
Document Index: 24193195

Matched Legal Cases: ['§ 36', '§ 48', '§ 109', '§ 34', '§ 35', '§ 37', '§ 38', '§ 39', '§ 40', '§ 41', '§ 42', '§ 43', '§ 44', '§ 45', '§ 46']

Löytö-Vitsiälän vesiosuuskunnan lainatakaus | Mikkeli
Kokous 21.3.2016
Löytö-Vitsiälän vesiosuuskunnan lainatakaus
Kaupunginvaltuusto, kokous 21.3.2016
§ 36 Löytö-Vitsiälän vesiosuuskunnan lainatakaus
MliDno-2016-692
Kaupunginhallitus, 14.3.2016
Mikkelin kaupungin vesihuollon kehittämissuunnitelmassa Ristiinan keskustan pohjoispuolelle Löydön, Vitsiälän ja Sokkalanmäen eteläosien alueelle on kaavailtu viemäriverkosto. Alueella on jo Löytö- Vitsiälän vesiosuuskunnan vesijohtoverkosto.
Löytö- Vitsiälän Vesiosuuskunta laati yhdessä Mikkelin kaupungin kanssa vuonna 2014 alueelle vesihuoltohankkeen yleissuunnitelman halukkuuskyselyn perusteella. Vuoden 2015 aikana hankkeesta on laadittu rakennussuunnitelmat. Viemärilinjastoa suunnitelmassa on noin 13 000 metriä ja liittymiä noin 70 kpl. Hankkeen on määrä valmistua vuoden 2016 loppuun mennessä. Arvonlisäverottomat kokonaiskustannukset koko hankkeen osalta (osa- alueet 1- 6) ovat 2.632.952 euroa. Ensimmäisessä vaiheessa toteutetaan osa- alueet 1,2 ja 4, joiden osalta arvonlisäveroton kokonaiskustannus on 1.563.408 euroa. Osa- alueet 3, 5 ja 6 toteutetaan, kun Juurisalmen vesistöalituksille on myönnetty vesilain mukaiset luvat.
Osuuskunta on tehnyt hankkeen osa- alueista 1,2 ja 4 rakentamispäätöksen 12.12.2015 pitämässään kokouksessa. Osuuskunta valtuutti hallituksen viemään hanketta eteenpäin ja hakemaan hankkeelle rakentamisaikaista lainaa ja sille kaupungin takauksen.
Hankkeen rahoitus koostuu liittymismaksusta 10 %, avustuksista 50 % ja lainasta 40 %. Laina on osuuskunnan, eikä yksittäinen jäsen ole vastuussa lainasta. Osuuskunta hakee osa- alueiden 1,2 ja 4 rakentamista varten lainaa 1.100.000 euroa, koska avustusten maksatus ja arvonlisäverojen palautus tapahtuu jälkijättöisesti. Löytö- Vitsiälän vesiosuuskunta on kilpailuttanut rakentamisaikaisen lainan ja rahoituslaitokseksi on valittu Suomenniemen Säästöpankki.
Löytö- Vitsiälän vesiosuuskunta hakee Mikkelin kaupungin omavelkaista takausta Suomenniemen Säästöpankista otettavalle pankkilainalle:
luoton määrä 1.100.000 euroa
laina- aika 15 vuotta, rakentamisaika lyhennyksistä vapaa
viitekorko euribor 12 kk
marginaali 1,07 %
lyhennykset ja koronmaksu erikseen sovittavan maksuohjelman mukaisesti
toimitusmaksu 1.000 euroa
järjestelypalkkio 1.000 euroa
Lainapääomaa lyhennetään avustuksilla, alv- palautuksilla ja liittymismaksuilla, jonka jälkeen pitkäaikaista lainaa jää noin 675.000 euroa.
Vesiosuuskunta on saanut hankkeelle avustusta Etelä- Savon ELY- keskukselta ja Mikkelin kaupungilta. Maaseutu- ja tielautakunta on myöntänyt 20.5.2015 § 48 vesiosuuskunnalle vesihuoltoavustusta 390.852 euroa osa-alueiden 1, 2 ja 4 vesihuoltolinjojen rakentamiseen, kuitenkin enintään 25 % hyväksyttävistä kustannuksista. Hankkeen toteuttamiseksi on perusteltua ja johdonmukaista antaa kaupungin takaus lainalle.
Kokouksessa on nähtävillä:
Löytö- Vitsiälän vesiosuuskunnan ylimääräinen kokous pöytäkirja 12.12.2015
Etelä-Savon ELY -keskus avustuspäätös 21.1.2016
Mikkelin kaupungin maaseutu- ja tielautakunta avustuspäätös 20.5.2015
Lainatarjouspyyntö 16.2.2016
Suomenniemen Säästöpankki lainatarjous 25.2.2016
Löytö- Vitsiälän vesiosuuskunnan hallituksen kokous pöytäkirja 10.3.2016
Kaupunginhallitus päättää esittää kaupunginvaltuustolle, että se myöntää Löytö- Vitsiälän vesiosuuskunnalle Suomenniemen Säästöpankilta edellä selostetuin lainaehdoin otettavalle enintään 1.100.000 euron lainalle omavelkaisen takauksen ja päättää, että takauksen antamisesta peritään 1,0 %:n suuruinen takausprovisio vuosittain jäljellä olevasta lainan määrästä.
Takauksen toimeenpanossa ja valvonnassa noudatetaan kaupunginvaltuuston 15.6.2009 § 109 päättämiä periaatteita sekä EU:n virallisessa lehdessä julkaistussa komission tiedonannossa mainittuja periaatteita valtiontuista takauksina, joita sovelletaan myös kuntien antamiin takauksiin.
Merkitään, että Sari Teittinen ilmoitti olevansa esteellinen ja poistui kokouksesta tämän pykälän käsittelyn ajaksi. Ilmoitus hyväksyttiin.
Merkitään, että pöytäkirja tarkastettiin tämän pykälän osalta kokouksessa.
Kaupunginhallitus esittää, että kaupunginvaltuusto myöntää Löytö- Vitsiälän vesiosuuskunnalle Suomenniemen Säästöpankilta edellä selostetuin lainaehdoin otettavalle enintään 1.100.000 euron lainalle omavelkaisen takauksen ja päättää, että takauksen antamisesta peritään 1,0 %:n suuruinen takausprovisio vuosittain jäljellä olevasta lainan määrästä.
Löytö- Vitsiälän vesiosuuskunta, talouspalvelut, maaseutu- ja tietoimi/Markku Suomela, Kunnan Taitoa/kirjanpito
Käyntiosoite: Puistokatu 29
§ 34 Eron myöntäminen Milja Kinni-Jenulle Ristiinan aluejohtokunnan jäsenyydestä ja uuden jäsenen valitseminen
§ 35 Kiinteistökehitys Naistinki Oy:n lainatakaus
§ 37 Ylitys- ja alitusoikeudet vuodelta 2015
§ 38 Rahulan koulun lakkaaminen 1.8.2016 alkaen
§ 39 3 vuotta täyttäneiden lasten ja aikuisten välinen suhdeluku Mikkelin päiväkodeissa 1.8.2016 alkaen
§ 40 Subjektiivisen varhaiskasvatusoikeuden laajuus Mikkelin varhaiskasvatuksessa 1.8.2016 alkaen
§ 41 Kasvatus- ja opetuslautakunnan talousarvion käyttötaloussuunnitelma 2016 ja lisämäärärahaesitys
§ 42 Valtuustoaloite / konserniyhtiöiden määrä, päällekkäisyydet, tarpeellisuus, kustannustehokkuus ja palvelutehokkuus
§ 43 Valtuustoaloite 10 %:n kuntatuesta vanhojen talojen hissien rakentamiseen (lisäpykälä)
§ 44 Valtuustoaloite alueellisesta kielikokeilusta (lisäpykälä)
§ 45 Valtuustoaloite kylätalosta Otavaan (lisäpykälä)
§ 46 Muut asiat / maatalousyrittäjä Petri Pekosen ja everstiluutnantti evp., maanpuolustuspiirin päällikkö Ari Kuikan huomioimiset (lisäpykälä)